Aftonbladet: «Malmøskytteren» tilstår drap i ny bok
I flere år skapte seriemorderen Peter Mangs frykt i Malmö da han skjøt tilfeldige personer med innvandrerbakgrunn. Han ble frikjent for drapet på Firas Al-Shariah (23) i 2003, og har alltid nektet for å ha hatt noe med drapet å gjøre. – Ja, det tilhører det jeg ikke har erkjent, så det vil jeg ikke gå inn på, sier han i boken ifølge Aftonbladet. Deretter beskriver han imidlertid forskjellen på dette og et annet drap som han har erkjent, svarer han i detalj om forskjellen på de to drapene, skriver avisen. Religionsforskeren Mattias Gardell har møtt Peter Mangs ti ganger for tre timer lange intervjuer de siste årene, og møtenes resultat kom i dag ut i boken «Raskrigaren». I boken får vi følge Mangs verden, hvordan han så og ser på seg selv som en ridder for den hvite rasen. I boken forteller også hans far, Rudolf, at han visste alt om drapene, skriver Aftonbladet. – Peter fortalte alt om detaljene om drapene og skuddene. Jeg visste alt, sier han i boken. Husker du? Serieskytter Mangs «ikke alvorlig psykisk syk»Under arbeidet med boken besøkte Gardell Mangs far i USA, som også gir uttrykk for sterkt rasistiske tanker. Han gir også uttrykk for sitt våpeninteresse, en interesse sønnen delte. Faren beskriver ifølge den svenske avisen han hjalp sønnen med å gå til anskaffelse av våpendeler. I 2003 brøt Peter Mangs seg inn hos 66 år gamle Kooros Effaitan hvorpå han skjøt og drepte ham. To måneder tidligere hadde Mangs bestilt flere våpendeler, med farens kredittkort, og fått det levert hjem til faren. Et par uker senere kom Mangs til USA og hentet delene. Faren var da fullt klar over at det var ulovlig å bringe våpendeler fra USA til Sverige . – Men jeg er ikke så veldig for loven der. Jeg ville bare hjelpe ham med det han ville ha, sa faren til forfatteren. Les også: Aktor: Rangerte skyteepisoder etter adrenalin-rushDe neste årene skapte Mangs frykt i Malmö. Ofte var han ute på natten og skjøt mot mennesker med utenlandsk bakgrunn, og han holdt faren oppdatert. Aftonbladet har fredag snakket med Rudolf Mangs, som nekter for å ha hatt kjennskap til hva sønnen gjorde. – Han fortalte meg at han hadde gjort ugjerningene, men jeg hadde ingen grunn til å tro på ham. Jeg anså det som tull, sier han. Les også: Moren til Peter Mangs: – Han var sint på utlendingerI boken kommer det også frem at Anders Behring Breivik ser på den svenske seriedrapsmannen som en «bror» og har sendt brev til ham i fengsel, skriver Aftonbladet. – Breivik så på Mangs som den «fremste nordiske rasekrigeren etter fascismens fall» – etter ham selv, selvfølgelig, sier Mattias Gardell til avisen. Gardell sier imidlertid at Breiviks beundring ikke var gjensidig. – Jeg kastet brevet, sier Mangs til forfatteren. Det var i 2009 og 2010 at skuddene i Malmö rystet Sverige, og en del av de ble knyttet til Peter Mangs. I 2013 ble Mangs dømt i Malmö tingrett for to drap og åtte drapsforsøk. I 2014 avslørte Mangs at han planla en massakre. Han hadde tenkt til å drepe alle beboerne i en trappeoppgang, etasje for etasje. Mangs soner nå en livstidsdom i fengsel.
Peter Mangs (43) ble i 2012 dømt til livstid i fengsel etter skuddene i Malmö. I en bok om seriemorderen hevdes det at han fortalte faren hva han hadde gjort.